Napomena o zaštiti podataka

(kako koristimo podatke o učenicima)

# Uvod

Škola je javna ustanova koja obavlja djelatnost odgoja i obrazovanja u srednjoj školi sukladno Rješenju Ministarstva znanosti, obrazovanja i mladih Republike Hrvatske i prema osnivačkom aktu Osnivača Škole.

Statutom Škole određeno je da Škola obavlja djelatnost srednjeg odgoja i obrazovanja kao javna služba, na temelju nacionalnog kurikuluma, nastavnog plana i programa te školskog kurikuluma, sukladno zakonima i pripadajućim pravilnicima.

## Na osnovi javnih ovlasti Škola obavlja sljedeće poslove:

* upise u školu i ispisi iz škole s vođenjem odgovarajuće evidencije i dokumentacije,
* organizaciju i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,
* vrednovanje i ocjenjivanje učenika te vođenje evidencije o tome kao i o učeničkim postignućima,
* izricanje i provođenje pedagoških mjera i vođenje evidencije o njima sukladno Zakonu o odgoju i obrazovanju u osnovnoj i srednjoj školi i Pravilniku o kriterijima za izricanje pedagoških mjera
* organizaciju predmetnih i razrednih ispita i vođenje evidencije o njima,
* izdavanje javnih isprava i drugih potvrda,
* upisivanje podataka o odgojno-obrazovnom radu u e-Maticu – zajednički elektronički upisnik ustanova.

# Zaštita podataka

Škola prikuplja i obrađuje osobne podatke na temelju Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ i svim Smjernicama Radne skupine, Zakona o provedbi Opće uredbe o zaštiti podataka NN 42/2018 od 3. svibnja 2018. godine a sve u skladu sa Zakonom o odgoju i obrazovanju u osnovnim i srednjim školama („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23.)

Pri tome:

1. Škola, poštujući ranije navedene zakonske okvire, određuje svrhe i sredstva obrade osobnih podataka čime u pravilu djeluje kao voditelj obrade.
2. Kada se obrada provodi u ime Škole, koristi se jedino izvršitelj obrade koji u dovoljnoj mjeri jamče provedbu odgovarajućih tehničkih i organizacijskih mjera na način da je obrada u skladu sa zahtjevima iz Uredbe i da se njome osigurava zaštita prava ispitanika.
3. Prilikom prikupljanja osobnih podataka koje Škola obrađuje u ime voditelja obrade, Škola djeluje kao izvršitelj obrade poštujući ugovor ili neki drugi pravni akt koji navodi predmet i trajanje obrade, prirodu i svrhu obrade, vrstu osobnih podataka i kategoriju ispitanika te obveze i prava voditelja obrade.

# Kategorije osobnih podataka učenika koje škola obrađuje

## Popis kategorija osobnih podataka

1. osobni i kontaktni podaci (poput imena, foto audio ili video snimke, jedinstvene oznake učenika, podaci za kontakt i adresa)
2. osobne karakteristike (poput etničke pripadnosti, jezika, prava na sufinanciranje međumjesnog javnog prijevoza)
3. sigurnosne informacije (poput sudskih odredbi i profesionalnih zaduženja)
4. posebne obrazovne potrebe (uključujući same potrebe i njihovu kategorizaciju)
5. medicinsko administrativni podaci (poput podataka o liječenju, zdravlju djeteta, podaci o oslobađanju u potpunosti ili dijela nastave TZK na osnovi medicinske dokumentacije u svrhe utvrđivanja primjerenog programa srednjeg obrazovanja, privremenog oslobađanje od već započetog školovanja)
6. prisustvovanje (poput evidencije prisustva nastavi, broju izostanaka, razlozima izostanka i pohađanju prijašnjih ili paralelnih škola)
7. putovanja i aktivnosti u skladu s nastavnim kurikulumom za školsku godinu (poput izvanučioničke nastave, posjeta kazalištu, maturalnog putovanja)
8. procjena i postignuti uspjeh (poput mišljenja stručnog osoblja, rezultata na ispitima)
9. podaci o ponašanju i vladanju (poput pedagoških mjera)

# Zašto prikupljamo i koristimo osobne podatke učenika

## Osobne podatke učenika prikupljamo i koristimo u slijedeće svrhe:

1. kako bi omogućili obrazovanje učenika
2. kako bi ispunili prihvaćeni Kurikulum i Godišnji plan i program rada škole
3. kako bi pratili i izvještavali o postignutim rezultatima učenika
4. kako bi osigurali skrb i pružili prikladan odgoj
5. kako bi procijenili kvalitetu našeg rada
6. kako bi osigurali zaštitu i sigurnost djece (alergije na hranu ili kontakt podaci u hitnim slučajevima)
7. kako bi mogli odgovoriti na zahtjeve koje pred nas stavlja Ministarstvo znanosti obrazovanja i mladih

# Pravna osnova po kojoj prikupljamo i obrađujemo osobne podatke učenika

Sukladno općoj uredbi o zaštiti podataka, pravne osnove na kojima se zasniva zakonitost obrade osobnih podataka učenika su slijedeće:

1. za svrhe (a), (b), (c), (d) i (e) sukladno pravnoj osnovi u “javnom interesu” (Članak 6.1.e): prikupljanje i obrada osobnih podataka učenika nužna je kako bi škola ispunila svoju javnu zadaću kao obrazovna i odgojna javna ustanova prema Statutu škole provođenjem prihvaćenog Kurikuluma i Godišnjeg plana i programa rada škole.
2. za svrhu (f) sukladno pravnoj osnovi “zaštite ključnih interesa” (Članak 6.1.d): kako bi osigurala sigurnost djece (alergija na hranu ili zdravstveno stanje)
3. za svrhu (g) sukladno pravnoj osnovi “pravnih obveza” škole (Članak 6.1.c): kako bi prikupila, obradila i dostavila podatke sukladno Zakonu o odgoju i obrazovanju u osnovnoj i srednjoj školi i ostalim zakonskim i pod zakonskim aktima
4. dodatno, što se tiče prikupljanja i obrade posebnih kategorija osobnih podataka: uvjeti a, b, c i d iz Članka 9. Opće uredbe o zaštiti podataka.

## Prikupljanje osobnih podataka učenika

Osobne podatke učenika inicijalno prikupljamo putem Upisnice, Potvrde liječnika prilikom upisa te prijenosom preko e-Matice, početkom školske godine. Dodatno, ukoliko učenik dolazi iz druge škole, moguće je da podatke dobijemo od te škole elektroničkim putem ili poštanskom pošiljkom, oba na zaštićeni način.

Tijekom realizacije pojedinih projekata, programa ili aktivnosti koje su prihvaćene u Kurikulumu i Godišnjem planu i programu škole, ovlaštene osobe poput razrednika, predmetnih nastavnika, stručnih suradnika ili drugih od škole odobrenih i provjerenih osoba, prikupljaju osobne podatke učenika. Oblici osobnih podataka koji se pri tom prikupljaju mogu uključivati pisane, likovne, muzičke ili neke druge radove učenika, rezultate natjecanja, audio, foto i video snimke.

Podaci o učenicima neophodni su za provođenje aktivnosti koje provodi škola. Dok je većina osobnih podataka učenika koje prikupljamo u pojedine svrhe obavezna kako je to obrazloženo u pravnoj osnovi, neki od njih traženi su na dobrovoljnoj osnovi. Kako bi se uskladili s Općom uredbom o zaštiti podataka, prilikom prikupljanja osobnih podataka obavijestit ćemo vas je li to obavezno ili imate mogućnost izbora.

## Pohrana osobnih podataka učenika

Osobne podatke učenika pohranjujemo na siguran način u vremenskom periodu određenom politikom čuvanja podataka pri tome primjenjujući odgovarajuće tehničke i organizacijske mjere.

Rokovi čuvanja su usklađeni s propisima o čuvanju javnog i dokumentarnog gradiva.

## Kome Škola prenosi osobne podatke učenika

* drugoj školi u koju učenik prelazi
* Ministarstvo znanosti, obrazovanja i mladih
* Osnivaču (Istarskoj Županiji)
* Agenciji za strukovno obrazovanje
* Agenciji za odgoj i obrazovanje
* Prosvjetnoj inspekciji na zahtjev
* Hrvatskom zavodu za zdravstveno osiguranje
* Ugovornim javnim prijevoznicima učenika
* Organizatorima domaćinima natjecanja učenika, dostavljanje podataka o učenicima koji sudjeluju u natjecanjima
* Turističkoj agenciji/hoteli
* Odabranoj osiguravajućoj kući
* Policijska postaja
* Hrvatskom zavodu za socijalni rad
* Hrvatskoj obrtničkoj komori
* Određene jedinice lokalne samouprave (nagrađivanje odličnih učenika, subvencije, stipendije, financijske potpore)
* Određenim tijelima državne vlasti i pravosudnim tijelima na zahtjev (sud, općinsko državno odvjetništvo)
* Poslodavcima za obavljanje praktične nastave učenika ili u svrhe posredovanja pri povremenom zapošljavanju učenika
* Obrtima za naukovanje učenika
* Nositelju projekta

## Zašto prenosimo osobne podatke učenika

* Drugoj školi radi daljeg obrazovanja učenika koji odlazi
* Ministarstvu znanosti, obrazovanja i mladih radi evidentiranja učenika u E-Maticu, kreiranja identiteta učenika na administrativnom sučelju za pristup CARnetovim uslugama i servisima za pristup e-Dnevniku, za prijavu Državne mature
* Osnivaču se dostavljaju podatci o učenicima putnicima temeljem godišnje Odluke Vlade Republike Hrvatske za ostvarivanje prava na sufinanciranje međumjesnog javnog prijevoza učenika
* ASOO podatci o učenicima radi prijave na natjecanja učenika strukovnog usmjerenja
* HZZO podatci punoljetnih učenika koji se redovito školuju za ostvarivanje prava na zdravstveno osiguranje, osiguranje učenika od posljedica nesretnog slučaja
* Ugovorni javni prijevoznik dobiva propisani obrazac s podatcima učenika koji imaju pravo na mjesečnu kartu, obrazac sadrži i potpis roditelja
* Turističkoj agenciji i hotelima dostavljaju se podatci u svrhe praksa učenika, izleta, ekskurzije, druge odgojno obrazovne aktivnosti izvan škole
* Odabranoj osiguravajućoj kući dostavljaju se podatci za potrebe osiguranja učenika od posljedica nesretnog slučaja
* Policijskoj postaji se dostavljaju podatci o učenicima kod slučaja nastanka problematičnog slučaja te se o istome obavještavaju i roditelji
* Hrvatskom zavodu za socijalni rad se dostavljaju podatci o učenicima kod kojih je došlo do problematičnog slučaja, incidenta i potrebe javljanja nadležnoj Policijskoj postaji
* Određene jedinice lokalne samouprave (gradovi i općine) dostavljaju se podatci učenika glede nagrađivanja odličnih učenika, subvencija, stipendija, financijskih potpora
* Sudovima i općinskom državnom odvjetništvu na zahtjev za potrebe postupanja nadležnih tijela
* Poslodavcima za obavljanje praktične nastave učenika u svrhu obrazovnog procesa ili u svrhe posredovanja pri povremenom zapošljavanju učenika
* Obrtima za naukovanje učenika za nastavne potrebe
* Nositelju projekta ukoliko su podaci neophodni i nužni za provedbu projekta i izvršavanje obveza prema tijelu koje projekt financira.

## Upiti o privatnosti

Sukladno Općoj uredbi o zaštiti podataka Škola osigurava roditeljima i učenicima uz ostala prava i pravo na pristup osobnim podacima koje o njima prikuplja i obrađuje. Zahtjev za pristup vašim osobnim podacima ili zapisima o vašem djetetu možete podnijeti u tajništvu škole ili prema Službeniku za zaštitu podataka William Bello na elektroničku adresu william.bello@bello.hr i dpo@bello.hr

##  Dostupna su vam i slijedeća prava:

* prigovoriti na obradu osobnih podataka koji mogu ili već jesu uzrokovali štetu ili neugodu
* spriječiti obradu u svrhu direktnog marketinga
* prigovoriti na odluke donesene automatskim načinom (profiliranje)
* u određenim okolnostima ispravak, blokiranje ili brisanje odn. uništavanje netočnih podataka
* tražiti obeštećenje preko AZOPa (Agencije za zaštitu osobnih podataka) ili u sudskom postupku

Ukoliko imate bilo kakvih nedoumica o načinu kako prikupljamo ili koristimo vaše osobne podatke, trebate odmah postaviti upit nama ili direktno prema AZOPu na poštansku adresu Ulica grada Vukovara 54, 10 000 Zagreb ili elektroničku adresu azop@azop.hr

# Kontakt

Želite li razgovarati o bilo čemu u svezi ove Napomene o zaštiti podataka molimo vas obratite se na:

e-poštu Škole: skola@ss-gospodarska-buje.skole.hr

službeniku za zaštitu podataka, william.bello@bello.hr i dpo@bello.hr

AZOP, azop@azop.hr